Den Vest-Sjællandske Avis, 1830-07-10
Fra Leiren ved Sidi Fetrusch den 19de Juni Kl. 2 om Eftermiddagen. Den fiendtlige Armee holdt siden den 15de Leie ren ved Staoneli besat. Den 17de og 18de havde færre Tropper viist sig i Retningen mod vore Positioner end de foregaaende Dage; dog havde den faaet anseelige Forstærkninger. Den 18de om Aftenen vare Contingenterne fra Constantine, Oran, Titeri og en stor Deel af den Tyrkiske Garnison i Algier ankomne, saa at den fiendtlige Armees hele Styrke udgjorde omtrent 40,000 Mand. Dens Tillid var saameget større da den saae at den Franske Armee havde fire Dage været ubevægelig i sine Positioner. Jnden jeg gav Ordre til at rykke frem ventede jeg først paa at Transporterne, Levnetsmidlerne og Beleirings materialet kunde blive udskibede. Men denne Uvirksomhed blev forklaret paa en anden Maade, da Agaaen i Algier, som stod i Spidsen for Militsen troede at et Angreb vilde efter Sandsynlighed blive heldigt for ham. Batterier, som han Dagen tilforn havde oprettet imellem Staoneli- og vore Positioner havde blottet os hans Hensigt og alle Tilberedelser vare trufne for at modtage ham med Eftertryk. Den 19de ved Dagens Frembrud rykkede den fiendtlige Armee frem i en Linie, som var langt mere udstrakt end Fronten af vore Positioner. Hans største Anstrængelser vare rettede imod Brigaderne Clouet og Achard. Paa hvert Punkt var der Tyrkisk Milits. Angrebet blev foretaget med megen Resolution. Nogle Janitschare trængte frem til Forskandsningerne, som dækkede Fronten af vore Batailloner; men her fandt de deres Død. Den 3die Brigade af Divisionen Berthezene og de to første Brigader af Divisionen Loverdo, bleve angrebne af Contingenterne fra Oran og Constantine. Gen. Loverdo lod Fienden trænge ind i den dybe Huulvei, som dækkede Positionen; men derpaa lod han ham angribe med fældede Bajonetter, hvorved meget Arabisk Jnfanterie, blev paa Pladsen. Da Fienden var kastet tilbage gik Gen. Clouet offensiv tilværks. Troppernes Jver var saa stor, at det var vanskeligt at styre dem. Brigaderne Achard og Poret de Morean rykkede frem for at understøtte Brigaden Clouet. Det afgiørende Øieblik var kommen og jeg gav Ordre til at angribe Batterierne og den fiendtlige Leier. De to første Brigader af Divisionen Loverdo marscherede fremad under Commando af Generalerne Damremont og d'Uzer. Den 3die Brigade, som var detascheret paa den venstre Fløi under Commando af Gen d'Arcine fulgte Brigaden Clouets Bevægelser. 3 Regimenter af Divisionen d'Escars rykkede frem for at danne Reserven. Det er vanskeligt at skildre den Enthusiasme som udbrød iblandt Tropperne da Signalet til at angribe Leiren blev givet. Marschen blev foretaget med overordentlig Hurtighed. Uagtet Terrainets Vanskelighed holdt Artilleriet sig bestandig i den første Linie efter det nye System. Den overordentlige Lethed af dets Bevægelser, maae væsentlige have bidraget til at indgyde Fienden Skræk. Alle de Personer, som have taget Deel i Bataillen ved Staoneli, maae holde Disputen imellem det gamle og nye System for afgjort. Jlden fra Batterierne som Fienden havde oprettet foran sin Leier opholdt ikke vore Tropper noget Øieblik. Det 20de Linieregiment bemægtigede sig de 8 Kanoner af Bronce hvormed Batteriet var besat. Tyrkerne og Araberne toge Flugten i alle Retninger; Leiren faldt i vore Hænder. 400 Telte vare opslagne i den; Agaens af Algiers og Beiernes af Constantine og Titeri vare overmaade pragtfulde. Man har forefundet en stor Qvantitet af Krudt og Bomber, Magaziner af Levnetsmidler, omtrent 100 Kammeler, som ville hielpe til at forøge vore Transportmidler. Soldater ville nu kunne hvile sig under de fiendtlige Telte. Alle Tropperne af alle Slags Vaaben have svaret til Kongens Tillid. De fleste Officeere af Generalstaben have endnu ikke faaet deres Heste, men have forrettet Tienesten til Fods med utrættelig Jver. Generallieutenant Berthezene har commanderet sin Division med al den Jndsigt og Koldblodighed, som man kunde vente af hans gamle Erfaring. Antallet af de Saarede udgiør omtrent 300 (Tallet af de Døde angives ikke). Da deres Saar for det meste ikke ere farlige, saa vil den halve Deel af dem kunne vende tilbage under deres Faner. Udskibelsen fortsættes med den største Virksomhed. J Dag ere mange Heste blevne satte i Land, og i Morgen skulle endnu flere blive udskibede. Veiret er fortræffeligt; Sommeren indfinder sig sildig; men synes endelig at have begyndt; men Heden er dog ikke stærkere end den pleiet at være i Paris i Sommersolhverstiden. Hele Dagen igiennem har en frisk Vind afkiolet Luften. Jnden 3 eller 4 Dages Forløb til Armeen rykke frem imod Algier. Det synes sikkert at Fienden ikke har truffet nogen Forsvarsanstalter imellem Staden og Leieren. Araberne tabe Modet; mange have allerede indfundet sig ved vore Forposter. Alle sige at Frygt for Deyen har bevæget dem til at marschere imod den Franske Armee. Bataillen ved Staoneli vil formodentlig bevæge mange til Frafald. Greve af Bourmont.